Komission asetus (EY) N:o 682/2001, annettu 3 päivänä huhtikuuta 2001, yksityiskohtaisista säännöistä vientitodistusjärjestelmän soveltamiseksi muna-alalla ja siipikarjanliha-alalla annetuista asetuksista (EY) N:o 1371/95 ja (EY) N:o 1372/95 poikkeamisesta väliaikaisesti



Virallinen lehti nro L 094 , 04/04/2001 s. 0022 - 0022



Komission asetus (EY) N:o 682/2001, annettu 3 päivänä huhtikuuta 2001, yksityiskohtaisista säännöistä vientitodistusjärjestelmän soveltamiseksi muna-alalla ja siipikarjanliha-alalla annetuista asetuksista (EY) N:o 1371/95 ja (EY) N:o 1372/95 poikkeamisesta väliaikaisesti EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1), sellaisena kun se on viimeksi muutettuna komission asetuksella (EY) N:o 1516/96(2), ja erityisesti sen 3 artiklan 2 kohdan, 8 artiklan 13 kohdan ja 15 artiklan, ottaa huomioon siipikarjanliha-alan markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(3), sellaisena kuin se on viimeksi muutettuna komission asetuksella (EY) N:o 2916/95(4), ja erityisesti sen 3 artiklan 2 kohdan, 8 artiklan 12 kohdan ja 15 artiklan, sekä katsoo seuraavaa: (1) Komission asetuksen (EY) N:o 1371/95(5), sellaisena kuin se on viimeksi muutettuna asetuksella (EY) N:o 2336/1999(6), ja komission asetuksen (EY) N:o 1372/95(7), sellaisena kuin se on viimeksi muutettuna asetuksella (EY) N:o 2337/1999(8), 3 artiklan 3 kohdassa säädetään, että vientitodistukset myönnetään sitä viikkoa, jonka aikana vientitodistushakemukset on jätetty, seuraavana keskiviikkona, jollei komissio tällä välin ole toteuttanut mitään erityisempiä toimenpiteitä. (2) Ottaen huomioon vuoden 2001 yleiset vapaapäivät ja Euroopan yhteisöjen virallisen lehden epäsäännöllisen julkaisemisen kyseisinä päivinä, tämä harkinta-aika on liian lyhyt markkinoiden moitteettoman hallinnon varmistamisen kannalta. Tämä vuoksi määräaikaa on syytä pidentää väliaikaisesti. (3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetusten (EY) N:o 1371/95 ja (EY) N:o 1372/95 3 artiklan 3 kohdassa säädetään, vientitodistukset annetaan seuraavassa mainittuina päivinä seuraavassa esitettyinä aikoina jätettyjen todistushakemusten osalta, jos komissio ei ole toteuttanut yhtään kyseisen artiklan 4 kohdassa tarkoitettua erityistoimenpidettä tänä määräaikana: - hakemus jätetty 9-13 päivänä huhtikuuta 2001, vientitodistukset annetaan 19 päivänä huhtikuuta 2001, - hakemus jätetty 23-27 päivänä huhtikuuta 2001, vientitodistukset annetaan 4 päivänä toukokuuta 2001, - hakemus jätetty 28 päivän toukokuuta ja 1 päivän kesäkuuta 2001 välisenä aikana, vientitodistukset annetaan 7 päivänä kesäkuuta 2001, - hakemus jätetty 17-21 päivänä joulukuuta 2001, vientitodistukset annetaan 3 päivänä tammikuuta 2002, - hakemus jätetty 24-28 päivänä joulukuuta 2001, vientitodistukset annetaan 7 päivänä tammikuuta 2002. 2 artikla Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä huhtikuuta 2001. Komission puolesta Franz Fischler Komission jäsen (1) EYVL L 282, 1.11.1975, s. 49. (2) EYVL L 189, 30.7.1996, s. 99. (3) EYVL L 282, 1.11.1975, s. 77. (4) EYVL L 305, 19.12.1995, s. 49. (5) EYVL L 133, 17.6.1995, s. 16. (6) EYVL L 133, 17.6.1995, s. 26. (7) EYVL L 281, 4.11.1999, s. 16. (8) EYVL L 281, 4.11.1999, s. 21.